**Ninsori de slove**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce e val ca valul trece...

M. Eminescu

Cuvinte din povești să-mpartă

Vor frumusețea diafană

Și stele bat în orice poartă,

Și fulgii cad pe orice geană.

Iar sufletul în piept tresare

Când înțeleg că-n mine sună

O melodie de ninsoare

Cu liniștirea în cunună.

Nu înțeleg de ce mă cheamă

Tăcerea asta scrisă-n note

Că eu prind vântul strâns de coamă

Cu-ncrederile donquijote.

Și-ncep să buchisesc în iarnă

Pe slovele tot duferite

Iar cerul basmul nou îl toarnă,

Iar eu nu pot a-l ține minte.

Trece prin mine și pe-alături -

N-am când să îl prefac în carte

Tot rătăcindumă-n omături

Atât de-aproape și departe.

Întreg în dalba simfonie

Plăpândă până-n efemeră

Doar protestez c-o veșnicie

Nu este dată-n atmosferă.

Că ea va trece și s-a duce

Și n-oi păstra-o-n amintire

Nici până-n prima mea răscruce

Sau la întâia poticnire.

Dar voi primi așa cum este -

Uitării i-oi ierta iar graba:

Simt chiar de ea e doar poveste

Însă n-a fulguit degeaba.

Orice cuvânt sculptă în mine,

Oricare stea mi-adăugase

Și știu că dacă iarăși vine

Mi-aduce clipele frumoase.

E traiul suma de secunde

Și principalu-i cum sunt ele -

Lasă să-mi vină ca și unde

Pline cu suflete de stele!

Victor Bragagiu